Mustamäe I mikrorajoon

Mustamäe I mikrorajoon on Mustamäe asumi allasum Tallinnas Mustamäe linnaosas. Asum piirneb Ehitajate, Akadeemia ja Eduard Vilde teega. See on Mustamäe asumi vanim osa, mille esimesed elamud Akadeemia tee ääres valmisid 1963. aastal betoonist plokkidest. Mustamäe I mikrorajooniga külgnevad Mustamäe asumi II, III, IV, VI, VII, VIII, ja Tallinna Tehnikaülikooli kvartal ning Männipark, Kadaka asumist aga Akadeemia kvartal. Asumisiseseid kergliiklusteid (peateed) on 1,1 km. Mustamäe I mikrorajooni sõidavad liinibussid: 9, 24, 24A, 26, 26A, 36 (Eduard Vilde tee); 11, 23, (Akadeemia tee); 27, 33, 36 (Ehitajate tee). Trollibussid: 3 (Akadeemia tee); 1, 5 (Eduard Vilde tee). Allasumisse jäävad Eduard Vilde teel peatused Akadeemia tee ja Kaja. Akadeemia tee ääres on Mustamäe, Raja ja Keemia ning Ehitajate teel Eduard Vilde tee ja Männi. 1959. aastal valminud Mustamäe planeerimisprojektis sooviti esimene kaubandus ja ühiskondlik keskus rajada Sõpruse puiestee, Ehitajate ja Keskuse tee vahelisele (tänase Männipargi) alale, teeninduspiirkonnaga I ja III mikrorajoon. Kuni plaani realiseerimiseni ehitati kahte rajooni väikesed ajutised teeninduspaviljonid. 1960. aastate algul aga sellest projektist loobuti ning võeti suund, et igas mikrorajooni oleks oma mitmeotstarbeline ühiskondlik kaubanduskeskus. Sinna aga jäetigi rajamata n-ö piirkondlik suur ABC-keskus. Peale II mikrorajoonis avatud toidukaupluse Tuluke, mis allus Tallinna 1. Toidukaubastule, tegutses selles asumis kolm Tulukese filiaali aadressidel Ehitajate tee 41 (tänane Grossi Toidukaubad) ja Akadeemia tee 8 (tänane Tipi Pood) ning Akadeemia tee 36. Tallinna Puu- ja Köögiviljakaubastu kauplus asus aadressil Akadeemia tee 40. Tallinna Tööstuskaubastu oli mikrorajoonis esindatud kolme poega: majapidamiskaupu müüdi aadressil Akadeemia tee 20 (2007. aastal rajati ühekorruselise hoone asemele kolmekorruseline maja), pudukaupu Akadeemia tee 44 (tänane santehnika ja pumbakeskus) ja keemiatarbeid Ehitajate tee 29 (tänane Pagaripoiste kohvik). Alates 1960. aastatest tegutses aadressil Akadeemia tee 28 pikka aega kohvik Komeet. Tänapäeval on selle hoone valdaja kaabeltelefirma Starman. Lisaks tegutsesid nõukogude perioodi lõpus I mikrorajoonis teeninduskombinaadi Kiir selvepesumaja (Akadeemia tee 18), kauplus Nõmme hulgimüügibaas (Eduard Vilde tee 131), Marati esinduskauplus (Ehitajate tee 11), apteek (Ehitajate tee 27) ja naistejuuksur (Ehitajate tee 47). Hoones Akadeemia tee 24 asusid Hoiupanga osakond, postkontori sidejaoskond nr 26 ja värvifotoateljee. Tallinna Keskraamatukogu esimene Mustamäe haruraamatukogu (tänane Männi raamatukogu) tegutses aastatel 1964–1999 Eduard Vilde tee 143 neljakorruselises kivimajas. Piirkonda on rajatud kaks lasteaeda ja üks kool. 1964. aastal valmis Mustamäe esimese lasteaiana Tallinna 97. Lastepäevakodu aadressil Ehitajate tee 23. Alates 1983. aastast tegutses seal vaimse puudega lastele mõeldud Tal­linna 3. Erilasteaed. 2001. aastast asub hoones eesti- ja venekeelne munitsipaallasteaed Õunake, mis jätkab vaimse ja füüsilise puudega ning autistlike lastega tegelemist. Aastatel 1966–1997 tegutses aadressil Akadeemia tee 50 Tallinna 105. Lastepäevakodu. Täna kannab eestikeelne munitsipaallasteaed Pallipõnni nime. Aastal 2004 lõpetas piirkonnas tegevuse Tallinna Mustamäe Üldhariduskool (endine Tallinna 50. Keskkool, Akadeemia tee 30). Tipi pood. Akadeemia tee 8 Mustamäe Sotsiaalmaja. Akadeemia tee 32 Tallinna Sotsiaaltöö Keskus kodutute öömaja. Akadeemia tee 48 Tallinna Lasteaed Pallipõnn. Akadeemia tee 50 Tallinna Lasteaed Õunake. Ehitajate tee 23 Lääne-Tallinna Keskhaigla Mustamäe polikliinik. Ehitajate tee 27 Tallinna Mustamäe apteek. Ehitajate tee 27 Grossi Toidukaubad. Ehitajate tee 41 Baar-restoran Valge Torn. Ehitajate tee 51a Mustamäe Linnaosa arengukava 2007–2015. Lk 95 (kaart IV-1 maakasutus) Mustamäe Linnaosa arengukava 2007–2015. Lk 97 (kaart IV-3 kergliiklus) Epp Lankots, Helen Sooväli. ABC-keskused ja Mustamäe mikrorajoonide identiteedid. Kunstiteaduslikke Uurimusi, 2008/4 (17). Lk 93, 102 Kauplused. OG Elektra koduleht Vart OÜ. Ettevõtte otsing Eesti NSV ametitelefonid. Eesti Raamat, 1990 "Spelekta koduleht". Originaali arhiivikoopia seisuga 4. jaanuar 2012. Vaadatud 27. novembril 2011. Ehitajate tee kohvik on nüüd avatud. Pagaripoisid Tallinna telefonid. Eesti Raamat, 1968 Starman avas Mustamäel telekeskuse. Eesti Päevaleht, 6. juuni 1997 Männi raamatukogu. Tallinna Keskraamatukogu Meeli Parijõgi. Eriline lasteaed eriliste inimestega. Õpetajate Leht, 25. november 2011. Lk 11 Õunauss etendab Tare-tarekest.[alaline kõdulink] Tallinn.ee, 28.oktoober 2011 Tallinna Lasteaed Pallipõnn. Tallinna Haridusasutused Tallinna Mustamäe Üldhariduskooli tegevuse lõpetamine. Tallinna Linnavolikogu 19.02.2004 otsus number 34 Mustamäe Linnaosa arengukava 2007 – 2015. Tallinna Linnavolikogu, Tallinna Linnavalitsus, Mustamäe Halduskogu, Mustamäe Linnaosa Valitsus. Tallinn; Mustamäe 2007. Mustamäe I mikrorajoon (Tallinn). Wikimapia Mustamäe kaart. Tallinn 07.1960, EFA.204.0.51334, Mustamäe elamurajooni projekt. 21.06.1962, EFA.252.0.36452, Hotellitüüpi majade ehitus Mustamäel.